นายกรัฐมนตรี เปิดตัวโครงการร้านค้าโทรศัพท์มือถือรับชำระสินค้าจากบัตรสวัสดิการแห่งรัฐ ขอประชาชนร่วมมือสร้างความเข้มแข็ง
นายกรัฐมนตรี เปิดตัวโครงการร้านค้าโทรศัพท์มือถือรับชำระสินค้าจากบัตรสวัสดิการแห่งรัฐ ขอประชาชนร่วมมือสร้างความเข้มแข็ง

พลเอก ประยุทธ์ จันทร์โอชานายกรัฐมนตรี เปิดตัวโครงการร้านค้าโทรศัพท์มือถือรับชำระสินค้าจากบัตรสวัสดิการแห่งรัฐ ซึ่งเป็นโครงการลดค่าครองชีพเพิ่มเติมจากเฟสแรก  ที่ผู้ถือบัตรต้องซื้อสินค้าผ่านเครื่องรูดบัตร EDC ในโครงการประชารัฐสวัสดิการกับการพัฒนาเศรษฐกิจฐานราก แอปพลิเคชัน ถุงเงินประชารัฐ  ที่เมืองทองธานี  พร้อมกล่าวว่า โครงการนี้คืบหน้าไปมากและวันนี้ก้าวสู่ขั้นที่สอง ในการใช้บัตรสวัสดิการแห่งรัฐเพื่อช่วยเหลือประชาชน โดยเฉพาะการใช้งบประมาณเพื่อบรรเทาความเดือดร้อนและย้ำว่าแม้จะช่วยไม่ได้ทุกคนแต่สามารถช่วยเหลือผู้มีรายได้น้อยได้กว่า 11 ล้านคน
 
ทั้งนี้โครงการที่ผ่านมาจำเป็นต้องดึงผู้ประกอบการรายใหญ่ที่มีสินค้าจำเป็นเข้ามาร่วมมือกับรัฐบาล เพื่อจำหน่ายสินค้าหลากหลายให้กับประชาชนและย้ำว่ารัฐบาลไม่มีเอื้อประโยชน์ให้ใครทั้งสิ้น สำหรับโครงการนี้ กระทรวงพาณิชย์ตั้งเป้าดึงร้านค้ารายย่อยเข้าร่วมโครงการได้ถึงแสนราย มั่นใจช่วยร้านค้าโชวห่วยและขับเคลื่อนเศรษฐกิจฐานรากประเทศ

นายกรัฐมนตรี กล่าวว่า รัฐบาลพยายามที่จะสร้างการพัฒนาเข้าไปทุกพื้นที่ ล่าสุด ครม. อนุมัติโครงการก่อสร้างรถไฟทางคู่ สายเด่นชัยเชียงราย เชียงของ เป็นประวัติศาสตร์ 117 ปี ที่ดำเนินการได้ และแม้ต้องใช้งบประมาณหลายหมื่นล้านบาทรัฐบาลก็จะบริหารจัดการการใช้งบประมาณให้ได้